CELEX: 62012CN0523
Language: el
Date: 2012-11-19 00:00:00
Title: Υπόθεση C-523/12: Αίτηση προδικαστικής αποφάσεως την οποία υπέβαλε το Tribunale Amministrativo Regionale per la Puglia (Ιταλία) στις 19 Νοεμβρίου 2012 — Dirextra Alta Formazione S.r.l. κατά Regione Puglia

2.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/5
            
         Αίτηση προδικαστικής αποφάσεως την οποία υπέβαλε το Tribunale Amministrativo Regionale per la Puglia (Ιταλία) στις 19 Νοεμβρίου 2012 — Dirextra Alta Formazione S.r.l. κατά Regione Puglia
   (Υπόθεση C-523/12)
   2013/C 32/07
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Amministrativo Regionale per la Puglia
   
      Διάδικοι στην υπόθεση της κύριας δίκης
   
   
      Προσφεύγουσα: Dirextra Alta Formazione S.r.l.
   
      Καθής: Regione Puglia
   
      Προδικαστικό ερώτημα
   
   Συνάδει με τα άρθρα 56 επ. και 101 επ. (πρώην άρθρα 49 και 81 επ.), καθώς και με τα άρθρα 107 επ. της Συνθήκης για τη Λειτουργία της Ευρωπαϊκής Ένωσης (όπως ισχύει από 1ης Δεκεμβρίου 2009) και με τις αρχές του ανταγωνισμού, της αναλογικότητας, της απαγορεύσεως των δυσμενών διακρίσεων και της ίσης μεταχειρίσεως που προκύπτουν από τους προαναφερθέντες κανόνες, σε συνδυασμό με τα άρθρα 9 και 10 της Ευρωπαϊκής Συμβάσεως για την προάσπιση των δικαιωμάτων του ανθρώπου και των θεμελιωδών ελευθεριών, το άρθρο 2 του σχετικού πρόσθετου πρωτοκόλλου και τα άρθρα 11 και 14 του Χάρτη των Θεμελιωδών Δικαιωμάτων, διάταξη ανάλογη με αυτή του άρθρου 2, παράγραφος 3, του νόμου 12/2009 της Regione Puglia, η οποία ισχύει στην εν λόγω Περιφέρεια και ρυθμίζει περιοριστικώς την πρόσβαση στην αγορά για την παροχή ορισμένων ειδικών υπηρεσιών με σκοπό τη βελτίωση του τοπικού επιπέδου εκπαιδεύσεως (χορήγηση μεταπτυχιακών τίτλων σπουδών master), θέτοντας ως προϋπόθεση την πλήρωση μιας μόνο απαιτήσεως, η οποία επελέγη και διατυπώνεται αυθαιρέτως (αριθμός ωρών που κατανέμεται σε αδικαιολόγητα μεγάλο χρονικό διάστημα) σε σχέση με τη ratio του κοινοτικού μέτρου (βελτίωση της ποιότητας της καταρτίσεως και, κατά συνέπεια, επιλογή των επιχειρήσεων που διαθέτουν τα κατάλληλα προσόντα) και δεν συναρτάται με τη συγκεκριμένη διάρκεια της υπηρεσίας;